CELEX: 62019TN0886
Language: da
Date: 2019-12-28 00:00:00
Title: Sag T-886/19: Sag anlagt den 28. december 2019 – Design Light & Led Made in Europe og Design Luce & Led Made in Italy mod Kommissionen

24.2.2020   
            
            
               DA
            
            
               Den Europæiske Unions Tidende
            
            
               C 61/59
            
         
      Sag anlagt den 28. december 2019 – Design Light & Led Made in Europe og Design Luce & Led Made in Italy mod Kommissionen
      (Sag T-886/19)
      (2020/C 61/75)
      Processprog: italiensk
      
         Parter
      
      
         Sagsøgere: Design Light & Led Made in Europe (Milano, Italien) og Design Luce & Led Made in Italy (Rom, Italien) (ved advokaterne M. Maresca, D. Maresca og S. Pelleriti)
      
         Sagsøgt: Europa-Kommissionen
      
         Sagsøgernes påstande
      
      Europa-Kommissionens afgørelse C(2019) 7805, der blev meddelt den 29. oktober 2019, og hvorved sagsøgernes klage indgivet mod Koninklijke Philips N.V. blev afvist, annulleres.
      
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat tre anbringender.
      
                  1.
               
               
                  Første anbringende om tilsidesættelse af artikel 105 TEUF.
                  
                              —
                           
                           
                              Sagsøgerne har gjort gældende, at artikel 105 TEUF er blevet tilsidesat, idet Kommissionen uretmæssigt anvendte sit skøn ved at beslutte ikke at foretage en mere indgående undersøgelse af den af sagsøgerne indgivne klage. Det gøres i denne forbindelse gældende, at Kommissionen støttede sig på ukorrekte vurderinger af beviserne fremlagt til støtte for tilsidesættelse af artikel 101 TEUF og artikel 102 TEUF, og at den ikke tog behørigt hensyn til fast retspraksis.
                           
                        
            
                  2.
               
               
                  Andet anbringende om tilsidesættelse af artikel 102 TEUF.
                  
                              —
                           
                           
                              Med den anfægtede afgørelse vurderede Kommissionen efter sagsøgernes opfattelse urigtigt og uden nogen form for teknisk eller juridisk bedømmelse, at det var usandsynligt, at der som følge af angivelige tilsidesættelser, som ikke på noget tidspunkt er blevet godtgjort, forelå en tilsidesættelse af artikel 102 TEUF både med hensyn til den dominerende stilling (vedrørende eksistensen af Philips’ patentprogram og selskabets selvstændige adfærd i forhold til konkurrenter og leverandører) og med hensyn til misbruget, der bestod i indførelse af diskriminerende priser og pålæggelse af tegning af licenser.
                           
                        
            
                  3.
               
               
                  Tredje anbringende om urigtig anvendelse af artikel 101 TEUF.
                  
                              —
                           
                           
                              Det gøres i denne forbindelse gældende, at Kommissionen urigtigt vurderede de forhold, som blev fremført til støtte for tilsidesættelse af artikel 101 TEUF, for så vidt som den konkluderede, at det var usandsynligt, at PLP-programmet (»Patent Licensing Program«) og krydslicensaftalerne indgået mellem Philips, Osram og Zumtobel udgør en aftale eller en samordnet praksis i denne bestemmelses forstand, at Kommissionen uden at kontrollere den ensidige karakter af adfærden (som dog følgelig udgør en anerkendelse af en tilsidesættelse af artikel 102 TEUF), og at undlade at tage hensyn til den omstændighed, at en ensidigt affattet aftale som den omhandlede netop ligeledes kan skjule en ulovlig aftale. Hertil kommer, at det ikke tilkom de sagsøgende sammenslutninger at påvise en faktisk skade for markedet for leverandører, idet det er tilstrækkeligt, at de sagsøgende sammenslutninger har fremført forhold, på baggrund af hvilke Kommissionen kunne og burde have foretaget yderligere undersøgelser.